Α4-0323/95

Πρόταση κανονισμού του Συμβουλίου σχετικά με τη σύναψη του πρωτοκόλλου για τον καθορισμό των αλιευτικών δυνατοτήτων και των οικονομικών ανταλλαγμάτων που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Γουϊνέας Μπισάου όσον αφορά την αλιεία στα ανοικτά των ακτών της Γουϊνέας Μπισάου για την περίοδο από 16 Ιουνίου 1995 έως 15 Ιουνίου 1997(COM(95)0427 - C4-0465/95 - 95/0233(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Νέα αιτιολογική σκέψη 4α

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η ποιότητα της πληροφόρησης που παρέχεται στην αρμόδια επί του προϋπολογισμού αρχή και ότι η Επιτροπή θα πρέπει να υποβάλλει ετήσιες εκθέσεις σχετικά με τον βαθμό εφαρμογής της παρούσας συμφωνίας, ώστε να διευκολύνεται η λήψη αποφάσεων στη διάρκεια της ετήσιας διαδικασίας του προϋπολογισμού.

(Τροπολογία 2)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι, σύμφωνα με τη Διοργανική Συμφωνία της 29ης Οκτωβρίου 1993 για τη δημοσιονομική πειθαρχία, οι δαπάνες που σχετίζονται με αυτό το πρωτόκολλο είναι μη υποχρεωτικές,

(Τροπολογία 3)

Αιτιολογική σκέψη 4γ (νέα)

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η ποιότητα της πληροφόρησης που παρέχεται στο Ευρωπαϊκό Κοινοβούλιο και ότι η Επιτροπή θα πρέπει να εκπονήσει έκθεση σχετικά με το βαθμό εφαρμογής της παρούσας συμφωνίας.

(Τροπολογία 4)

Νέο άρθρο 3α

>Κείμενο μετά την ψηφοφορία στο ΕΚ>

Άρθρο 3α

Στη διάρκεια του τελευταίου έτους ισχύος του Πρωτοκόλλου και πριν από τη σύναψη οποιασδήποτε συμφωνίας για την ανανέωσή του, η Επιτροπή υποβάλει στο Συμβούλιο και το Κοινοβούλιο έκθεση σχετικά με την εφαρμογή και τους όρους εκτέλεσης της συμφωνίας.

(Τροπολογία 5)

Νέο άρθρο 3β

>Κείμενο μετά την ψηφοφορία στο ΕΚ>

Άρθρο 3β

Επί τη βάσει της έκθεσης αυτής και μετά από γνωμοδότηση του Ευρωπαϊκού Κοινοβουλίου, το Συμβούλιο παραχωρεί εντολή στην Επιτροπή για τη διαπραγμάτευση των πρωτοκόλλων εφαρμογής της παρούσας συμφωνίας.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου όσον αφορά την πρόταση κανονισμού του Συμβουλίου σχετικά με τη σύναψη του πρωτοκόλλου για τον καθορισμό των αλιευτικών δυνατοτήτων και των οικονομικών ανταλλαγμάτων που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Γουϊνέας Μπισάου όσον αφοράτην αλιεία στα ανοικτά των ακτών της Γουϊνέας Μπισάου για την περίοδο από 16Ιουνίου 1995 έως 15 Ιουνίου 1997 (COM(95)0427 - C4-0465/95 - 95/0233(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0427 - 95/0233(CNS)) ((ΕΕ C 327 της 7.12.1995, σ.12)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 43 και 228, παρ. 3, πρώτη γραμμή της Συνθήκης ΕΚ (C4-0465/95),

- έχοντας υπόψη το άρθρο 90, παρ. 7, του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0323/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.